Kosmopolitiseerumisele hakkab vastu töötama juurte juurde pöördumine. Kuskilt külvatavale Eesti halvustamisele eesti noorte seas tuleb vastu seada jõuline  vastutendents, Võrumaal see vastutendents juba toimib. Lõunaeestlaste eneseteadvuse tõusu võiks loota ajaloofaktide käibesse tulekust ning teadlikust lõunaeestluse harrastamisest ka kõrgkultuuris. Lõuna-Eesti võib olla vaimselt kõige tugevam eesti keele säilimise ala. See olekski ootuspärane, sest on ju Lõuna-Eestis teadliku, rahvuslikult läbituntud eestluse aeg kestnud põlvkonna jagu aastaid kauem kui mujal Eestis.